钦定古今图书集成/明伦汇编/氏族典/第528卷 > 《禹州志》 > 郭躬
## 钦定古今图书集成/明伦汇编/氏族典/第528卷 > 《禹州志》 > 郭躬

按《后汉书郭躬传》：“躬字仲孙，颍川阳翟人也。家世衣
冠。父弘，习小杜律。躬少传父业，讲授徒众常数百人。
后为郡吏，辟公府，迁躬廷尉正，坐法免。后三迁，元和
三年，拜为廷尉。躬家世掌法，务在宽平。及典理官，决
狱断刑，多依矜恕，乃条诸重文可从轻者四十一事
奏之，事皆施行，著于令。躬奏谳法科，多所生全。永元”
六年，卒官。中子晊，亦明法律，至南阳太守，政有名迹。